BASES REGULADORAS PARA A CREACIÓN DO CATÁLOGO DE GRUPOS PONTEGAL DA PROVINCIA DE PONTEVEDRA
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 25/11/2019)

A deputada delegada da área de Cultura desta Deputación, mediante resolución presidencial núm.2019019983, de 20 de novembro de 2019, aprobou as seguintes bases: A Deputación de Pontevedra impulsa e fomenta a cultura popular galega nas súas múltiples e variadas expresións artísticas. Co fin de dotar ás entidades interesadas dunha ampla oferta de grupos, créase o Catálogo de grupos Pontegal da provincia de Pontevedra, que se configura como o inventario de grupos, artistas e compañías, nas súas múltiples e variadas expresións artísticas, co fin de favorecer e impulsar a actividade artística e a riqueza da cultura popular existente na provincia de Pontevedra. Este catálogo pretende ser un instrumento vivo, útil e eficaz para o coñecemento dos diferentes grupos de música, teatro, danza e outras modalidades artísticas que existen na provincia. Nel recollerase información detallada sobre cada un dos grupos ou artistas. O obxecto desta convocatoria é crear un catálogo de grupos, artistas e compañías, nas múltiples e variadas expresións artísticas que sirvan como base para que as entidades interesadas na promoción e difusión cultural, como organizadoras de actos culturais, poidan programar as súas actividades tomando como referencia un catálogo de grupos provinciais. A inclusión no Catálogo Pontegal non implica a obriga de contratar, nin para a Deputación de Pontevedra nin para as entidades solicitantes. Créase o Catálogo de grupos Pontegal da provincia de Pontevedra, no que se incluirán as agrupacións artístico-culturais, segundo a clasificación prevista na base terceira. O Catálogo de grupos Pontegal da provincia de Pontevedra estará adscrito ao Servizo de Cultura da Deputación de Pontevedra, que asumirá as funcións asociadas á súa xestión e, en particular, as segu intes: a) Informar, asesorar e orientar sobre o seu alcance b) Xestionar o proceso de inscrición e consulta das entidades rexistradas c) Preparar e emitir informes de seguimento relativos ao catálogo e realizar propostas de mellora d) Elaborar periodicamente estatísticas dos datos reflectidos no catálogo, que se farán públicas a través de https://www.depo. gal Poderán solicitar a inclusión no Catálogo Pontegal todas aquelas manifestacións artístico-culturais que teñan o seu domicilio fiscal na provincia de Pontevedra e que se inclúan nalgunha das seguintes categorías: a) Grupo A: un mínimo de 65 membros e escola de música b) Grupo B: un mínimo de 50 membros c) Grupo C: un mínimo de 35 membros; bandas das escolas de música e bandas infantís e xuvenís dependentes doutras entidades musicais incluídas nos apartados a) e b) desta categoría a) Grupo A: un mínimo de 40 membros b) Grupo B: un mínimo de 25 membros a) Grupo A: 30 membros, grupo instrumental propio e escola de baile e que acrediten documentalmente que realizan actividades de investigación ou etnografía, entre outras b) Grupo B: 20 membros, grupo instrumental propio e escola de baile c) Grupo C: 16 membros e grupo instrumental propio a) Grupo A: compañías profesionais que cumpran co I Convenio colectivo de actores e actrices de teatro de Galicia e que acaden unha puntuación mínima de 25 puntos b) Grupo B: compañías profesionais que cumpran co I Convenio colectivo de actores e actrices de teatro de Galicia c) Grupo C: compa ñías non profesionais, as dependentes de asociacións sen ánimo de lucro a) Grupo A: grupos de cámara b) Grupo B: solistas, dúos, tríos, cuartetos e quintetos c) Bandas de jazz d) Orquestras clásicas Bandas de gaitas, grupos de gaitas, grupos folk, pandeireteiras e rondallas. Animación infantil, audiovisuais, baile moderno, ballet, cantautoras e cantautores, charangas, grupos músico-vocais, grupos de playback, grupos pop-rock, humoristas, majorettes, maxia, outros folclores e poetas. O catálogo incluirá a seguinte información: a) Nome artístico b) Categoría de aplicación c) Datos identificativos da persoa representante d) Fotografía do grupo ou agrupación e) Currículo no que se inclúa unha breve descrición da proposta artística f) Necesidades técnicas para a súa actuación Os datos contidos no catálogo serán públicos e estarán publicados en https://www.depo. gal. A lexitimación para o tratamento dos datos baséase no cumprimento dunha tarefa de interese público ou o exercicio de poderes públicos segundo as normas de rango legal recollidas no apartado “Normativa aplicable” dispoñible na ficha de procedemento en https://sede.depo. gal e no consentimento das persoas solicitantes. As solicitudes de inscrición no Catálogo Pontegal presentaranse preferiblemente por vía electrónica a través do formulario normalizado dispoñible na sede electrónica da Deputación de Pontevedra, https://sede.depo. gal. A presentación electrónica será obrigatoria para as administracións públicas, as persoas xurídicas, as entidades sen personalidade xurídica e as persoas representantes dunha das anteriores, segundo o previsto no artigo 14.1 da Lei 39/2015, de 1 de outubro, do procedemento administrativo común das administracións públicas (LPACAP). Se algunha destas persoas interesadas presenta a súa solicitude de forma presencial, requiriráselle que a emende a través da súa presentación electrónica. Para estes efectos, considerarase como data de presentación da solicitude aquela na que se realice a emenda. Para a presentación das solicitudes, a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de métodos de identificación baseados en claves concertadas (sistemas de usuario e contrasinal) e certificados electrónicos (incluído o DNIe). Aquelas persoas interesadas que non estean obrigadas á presentación electrónica, opcionalmente, poderán presentar as solicitudes de forma presencial en calquera dos lugares e rexistros establecidos na normativa reguladora do procedemento administrativo común, utilizando o formulario normalizado dispoñible a través da sede electrónica da Deputación de Pontevedra. O prazo de presentación de solicitudes das agrupacións interesadas comezará a partir do día seguinte ao da publicación desta convocatoria no Boletín Oficial da Provincia de Pontevedra (BOPPO) e estará aberto todo o ano. Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas: No caso de que as persoas interesadas se opoñan ás devanditas consultas deberán indicalo no cadro habilitado no formulario de inicio e achegar os documentos correspondentes. Excepcionalmente, no caso de que algunha circunstancia imposibilitase a obtención dos citados datos, podáraselles solicitar ás persoas interesadas que presenten os documentos correspondentes. Para seren incluídas neste programa as agrupacións interesadas presentarán a seguinte documentación: a. Relación nominal de compoñentes co seu número de NIF b. Fotografía actualizada coa totalidade das e dos compoñentes da agrupación en soporte dixital con formato JPG. Este arquivo será obxecto de comprobación e valoración para clasificar as agrupacións de acordo cos criterios establecidos na base terceira c. Currículo d a agrupación no que se inclúa unha breve descrición da proposta artística d. Necesidades técnicas para a súa actuación A Deputación poderá adoptar as medidas oportunas de comprobación e auditoría dos datos achegados. As persoas interesadas responsabilizaranse da veracidade dos documentos que presenten. Excepcionalmente, a Administración poderalles requirir a exhibición do documento orixinal para cotexar a copia electrónica presentada. A documentación complementaria presentarase preferiblemente por vía electrónica. A presenta ción electrónica será obrigatoria para as persoas suxeitas a ela (artigo 14.1 da LPACAP). Se algunha das persoas interesadas presenta a documentación complementaria de forma presencial, requiriráselle que a emende a través da súa presentación electrónica. Para estes efectos, considerarase como data de presentación da solicitude aquela na que se realice a emenda. As persoas interesadas que non estean obrigadas á presentación electrónica, opcionalmente, poderán presentar a documentación complementaria de forma presencial en calquera dos lugares e rexistros establecidos na normativa reguladora do procedemento administrativo común. Sempre que se realice a presentación de documentos separadamente da solicitude deberase indicar o código e o órgano responsable do procedemento, o número de rexistro de entrada da solicitude e o número de expediente se se dispón del. No caso de que algún dos documentos a presentar de forma electrónica superase os tamaños máximos establecidos ou tivese un formato non admitido pola sede electrónica da Deputación de Pontevedra permitirase a presentación deste de forma presencial dentro dos prazos previstos e na forma indicada no parágrafo anterior. A información actualizada sobre o tamaño máximo e os formatos admitidos pode consultarse na sede electrónica da Deputación de Pontevedra. As notificacións de resolucións e actos administrativos practicaranse preferentemente por medios electrónicos e, en todo caso, cando as persoas interesadas estean obrigadas a recibilas por esta vía. As persoas interesadas que non estean obrigadas a recibir notificacións electrónicas poderán decidir e comunicar en calquera momento que as notificacións sucesivas se practiquen ou se deixen de practicar por medios electrónicos. As notificacións practicaranse a través da Carpeta Ciudadana e de Dirección Electrónica Habilitada única. Ambos os dous sistemas son accesibles desde a sede electrónica da Deputación de Pontevedra (http://sede.depo. gal) As notificacións entenderanse practicadas no momento no que se produza o acceso ao seu contido e entenderanse rexeitadas cando transcorresen 10 días naturais desde a posta a disposición da notificación sen que se acceda ao seu contido. O sistema remitiralles ás persoas interesadas os avisos da posta á disposición das notificacións á conta de correo electrónico indicada na solicitude. Estes avisos non terán, en ningún caso, efectos de notificación practicada, e a súa falta non impedirá que a notificación sexa considerada plenamente válida. Se o envío da notificación electrónica non fose posible por problemas técnicos a Deputación de Pontevedra practicaraa polos medios previstos na normativa reguladora do procedemento administrativo común. A sede electrónica da Deputación de Pontevedra permítelles ás persoas interesadas realizar trámites electrónicos con posterioridade ao inicio do expediente, accedendo á súa Carpeta Ciudadana. Opcionalmente, tamén poderán tramitarse de xeito presencial en calquera dos lugares e rexistros establecidos na normativa reguladora do procedemento administrativo común. Se a solicitude non reúne os datos esixidos na convocatoria ou calquera dos previstos no artigo 66 da LPACAP requiriráselle á persoa interesada, de conformidade co establecido no artigo 68 desta Lei, que emende as faltas ou presente os documentos preceptivos nun prazo de 10 días hábiles, indicándolle que, de non facelo, se terá por desistida da súa solicitude, que se arquivará sen máis trámites. O Servizo de Cultura levará a cabo a inclusión dos grupos solicitantes nas correspondentes categorías segundo a clasificación establecida na base terceira. Este servizo poderá asesorarse a través dos informes tanto do persoal técnico coma de profesionais especialistas en cada unha das materias que avalían os expedientes para os efectos de clasificación. O catálogo de grupos permanecerá vixente tanto para o ano 2020 coma para posteriores mentres siga activo o programa “Pontegal”. Non obstante, este catálogo poderá sufrir modificacións tanto pola inscrición de novos grupos, en calquera momento, coma por baixas dos existentes. As modificacións e as baixas de grupos do catálogo tramitaranse a petición da persoa interesada. Poderase efectuar baixa de oficio se se comproba que o grupo non existe. A solicitude a instancia de parte realizarase preferiblemente por vía electrónica a través do modelo “instancia xenérica”, dispoñible na sede electrónica da Deputación de Pontevedra, https://sede.depo. gal. A presentación electrónica será obrigatoria para as persoas suxeitas a ela. Se as persoas interesadas non están obrigadas á presentación electrónica das solicitudes tamén poderán tramitalas presencialmente en calquera dos lugares e rexistros establecidos na normativa reguladora do procedemento administrativo común. As solicitudes de baixa a petición da persoa interesada deberán presentarse cunha antelación mínima de 30 días se o grupo tivese actuacións autorizadas con cargo a este programa. As agrupacións incluídas no catálogo teñen dereito a: Así mesmo teñen a obriga de: A Deputación retribuirá cada actuación autorizada segundo o establecido no programa “Pontegal”, e o resto do importe do caché, de ser o caso, aboarao a entidade solicitante desta. Os importes aboados pola Deputación serán os seguintes: No cómputo xeral de actuacións autorizadas a cada un dos grupos non se superará o número de 12 actuacións anuais nin o límite máximo establecido no artigo 118 da Lei de contratos do sector público (LCSP). Por cada actuación autorizada e realizada con cargo ao programa “Pontegal”, cada grupo percibirá a contía establecida na base décimo cuarta, previa presentación da correspondente factura. O pagamento das actuacións autorizadas con cargo a este programa efectuarase unha vez que se acredite a súa realización mediante o sistema de facturación accesible desde a sede electrónica da Deputación de Pontevedra e as agrupacións deberán achegar o certificado acreditativo da realización da actuación asinado pola entidade peticionaria. A factura presentarase no prazo máximo de 30 días contados a partir da data da súa realización ou da data da comunicación da autorización da actuación, se xa foi realizada. Para o pagamento das actuacións autorizadas e realizadas as agrupacións que soliciten a súa inclusión no Catálogo de grupos Pontegal deberán indicar no formulario de inscrición o IVE aplicable e o tipo de retención en concepto de IRPF que corresponda aplicar na emisión de facturas. O Catálogo de grupos acollidos ao programa “Pontegal” permanecerá vixente e estará activo durante o exercicio 2020, así como nos posteriores, mentres o programa se manteña. O órgano competente para a aprobación destas bases é a Presidencia. Estas bases reguladoras publicaranse no BOPPO e na sede electrónica da Deputación de Pontevedra (https://sede.depo. gal). Os datos persoais obtidos neste procedemento serán obxecto de tratamento pola Deputación de Pontevedra, en calidade de órgano responsable, coa finalidade de xestionar este procedemento, verificar os datos e documentos que a persoa interesada declare na súa solicitude para comprobar a exactitude destes e levar a cabo todas as actuacións administrativas que, no seu caso, deriven. A lexitimación para o tratamento dos datos baséase no cumprimento dunha tarefa de interese público ou no exercicio de poderes públicos segundo as normas de rango legal recollidas no apartado “Normativa aplicable” dispoñible na ficha de procedemento en https://sede.depo. gal e no consentimento das persoas solicitantes. Os datos persoais obtidos neste procedemento serán obxecto de comunicación ás administracións públicas no exercicio das súas propias competencias ou cando sexa necesario para que as e os cidadáns poidan acceder de forma integral á información relativa a unha materia. As persoas interesadas poderán acceder, rectificar e suprimir os seus datos, así como exercitar outros dereitos ou revogar o seu consentimento segundo o previsto en https://depo.gal/proteccion-de-datos/exercicio-de-dereitos.Para todo o non establecido nestas bases aplicaranse as de execución do Orzamento provincial e a demais lexislación aplicable.